**ՀԻՄՆԱՎՈՐՈՒՄ**

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈ­ԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ, ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ԳՆՄԱՆ ԳՈՐԾԸՆԹԱՑԸ ԿԱԶՄԱԿԵՐՊԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆԱՄՆ

«Եռաբլուր» զինվորական պանթեոնում գերեզմանների կառուցման աշխատանքների ձեռքբերման նպատակով «Գնումների մասին» ՀՀ օրենքի 15-րդ հոդվածի 6-րդ մասի հիման վրա 2021 թվականի մայիսի 26-ին հայտարարվել է «ՀՀ ՊՆ-ՀԲՄԱՇՁԲ-21-10/1» ծածկագրով գնման ընթացակարգը: Նշված ընթացակարգի շրջանակում հայտերի ներկայացման վերջնաժամկետը սահմանվել է 2021 թվականի հուլիսի 2-ը: Սակայն նշված ժամկետում որևէ հայտ չի ներկայացվել, ուստի այդ գնման ընթացակարգը հայտարարվել է չկայացած:

Վերոգրյալով պայմանավորված առաջացել է նշված աշխատանքները հրատապ ձեռք բերելու պահանջ, ուստի ՀՀ կառավարության որոշման նախագծով նախատեսվում է թույլատրել ՀՀ պաշտպանության նախարարությանը այդ աշխատանքների ձեռքբերում իրականացնել մեկ անձից գնման ձևով:

«Եռաբլուր» զինվորական պանթեոնում թվով 1000 գերեզմանների կառուցման և տարածքի բարեկարգման աշխատանքների կանխատեսվող ծախսերը կկազմեն 1,500,000,000 ՀՀ դրամ, որից սույն որոշման նախագծով նախատեսվում է ՀՀ կառավարության պահուստային ֆոնդից իրականացնել 750,000,000 ՀՀ դրամի չափով հատկացում պետական բյուջեի «ՀՀ պաշտպանության ապահովում» ծրագրի «Ռազմական կարիքների բավարարում» միջոցառման շրջանակներում: